hu hu hu hu hu hu hu es hu hu hu hu de de en en de sk de sv hu hu hu hu hu hu hu hu hu hu hu hu hu hu hu hu en hu hu hu hu hu de hu ru hu hu hu lt hu en hu hu hu hu en it hu sv hu en hu en hu en hu nb hu hu hu hu hu hu hu hbs_lat hu hu hu hu hu hu hu hu hu hu hu hu hu hu en en hu hu hu hu hu hu hu hu hu hu hu en en en en es hu
2022 nyarán is indul a Nyári Lovas Napközis Táborunk az Aranypatkó Lovardában az alábbi időpontokban:
A turnusok hétfőtől péntekig, reggel 8.30.-tól délután 4.30.-ig tartanak.
Szeretettel várjuk a kedves gyerekeket!
A turnus díja ebben az évben 60.000.- Ft. A testvérek részére testvérkedvezményt biztosítunk: fejenként 5.000.-Ft., a több turnusban résztvevő lovasainknak pedig a második tábortól 5.000.-Ft kedvezményt tudunk biztosítani.
A részvételi díj az alábbi szolgáltatásokat tartalmazza:
• Napi 3x étkezés (reggeli, 2 fogásos meleg ebéd, uzsonna)
• Korlátlan folyadékfogyasztás (víz, szörp)
• Napi 2 lovaglás (délelőtt, délután)
• Elméleti oktatás, lóápolás, lófürdetés
• Állandó felügyelet, folyamatos foglalkoztatás
A szülőknek csak a lovagláshoz szükséges felszerelésről és az időjárásnak megfelelő ruházatról kell gondoskodniuk. Naptej és napsapka legyen minden gyermeknél!
Ebben az évben is tervezzük haladó lovasaink részére az 5 napos edzőtábor megszervezését. Ennek időpontja 2021.08.08.-08.12.
ARANYPATKÓ LOVARDA, Budapest, 1031 Aranyhegyi út 18.
KREATÍV FOGLALKOZÁS VAGY LÓÁPOLÁS, LÓFÜRDETÉS
- lovagló felszerelés (nem kötelező a lovagló nadrág és csizma használata, de szűk, rugalmas hosszú nadrág és zárt cipő szükséges)
- fejvédő, lehet kerékpáros bukósisak is (néhány darabot tudunk kölcsön adni)
- váltó ruha esős idő esetére, félcipő
- törölköző, fürdőruha, papucs- lófürdetés közben egy kis pancsoláshoz
A tízórai és az uzsonna felvágottal, lekvárral és nutellával elkészített kenyérből, zöldségből és gyümölcsből áll.
A kétfogásos ebédet a Faház étteremből hozatjuk porciózva, melegen. A menüsort igyekszünk gyerekek által kedvelt ételekből összeállítani. Lehetőség van speciális diéták figyelembe vételére is, kérjük az ilyen igényeket a jelentkezési lapon jelezzék!
Innivalót a nap folyamán folyamatosan biztosítunk a gyerekeknek, nagy gondot fordítunk a megfelelő mennyiségű folyadékbevitelre.
Jelentkezni az itt megtalálható jelentkezési lapon  vagy a helyszínen lehet.
Hétfő kivételével minden hétköznap délután 3 és 6 óra között és hétvégén 10 és 12 óra között az Aranypatkó lovardában a büfében lehet befizetni a tábor részvételi díját vagy átutalással a  PVTSZ –nél vezetett 65700093-10135969 számú bankszámlára a gyermek nevének és a választott turnus számának megadásával.
Minden turnusra az előző hét keddje a befizetési határidő.
Sok szeretettel várjuk a gyerekek jelentkezését!
Kérdéseitekre szívesen válaszolunk lovagoltatás idején a büfében, vagy a +3670 363 1553-as telefonszámon.
Szeretnénk tájékoztatni benneteket, hogy a téli szünetben a fix időpontok nem lesznek érvényesek. December 21.- január 4.-ig csak délelőttönként tartunk lovas foglalkozásokat, időpontot továbbra is a 0670 3631553-as számon lehet egyeztetni.
Használjátok ki a szünetet, gyertek minél többet lovagolni akár rosszabb időjárás esetén is, hiszen a fedeles lovardában is meg tudjuk tartani a lovaglást.
Sok szeretettel várunk mindenkit!
Az 50 perces osztálylovaglás árát 2016 március 1.-től 3500 Ft-ról 4200 Ft-ra emeljük, így a 10 alkalmas bérlet ára is változik 31500 Ft-ról 39000 Ft-ra.
A télen is szorgalmasan járó lovasainknak szeretnénk kedvezni február végéig tartó akciónkkal, melynek keretében az 50 perces bérletet 30000 Ft-ért lehet megvásárolni.
A bérlovarda működése egész télen folyamatos, rossz idő esetén a fedeles lovardában zajlik az oktatás.
Sok szeretettel várjuk bérlovasainkat!
Aranypatkó Lovarda és Lovas Egylet